Avro

Avro buvo britų lėktuvų gamintojas. Kompanija įkurta 1910 m. sausio 1 d. Mančesteryje. Šios žymios britų kompanijos lėktuvai paliko ryškų pėdsaką XX a. karo aviacijoje, pradedant I pasaulinio karo treniruočių lėktuvu Avro 504, vienu žymiausių II pasaulinio karo bombonešių Avro Lancaster bei baigiant šaltojo karo eros Didžiosios Britanijos atominės bombos programos simboliu – Avro Vulcan bombonešiu.

Istorija

Įkūrimas ir Pirmasis pasaulinis karas 
1910 m. sausio 1 d. Mančesteryje buvo įkurta „A. V. Roe and Company“ lėktuvų gamintojų įmonė. Ją įkūrė broliai Alliott ir Humphrey Verdon Roe. Humphrey joje užsiėmė organizaciniais bei finansiniais klausimais, viską finansuodamas iš seno šeimos verslo, juostų audimo. Tuo tarpu Alliott buvo lėktuvų konstruktorius. Vienas pirmųjų jo darbų buvo triplanas Roe I Triplane, pavadintas „The Bullseye“. Jis sukonstruotas dar 1908 metais. Būtent todėl broliai nusprendė įkurti nuosavą lėktuvų kompaniją.

1912 m. buvo sukurtas biplanas Avro E, vėliau perkrikštytas Avro 500 pavadinimu. Modelis susilaukė sėkmės, buvo įtrauktas į naujai kuriamų Karališkųjų oro pajėgų korpusą (Royal Flying Corps). Pagaminta 18 vienetų šio modelio lėktuvų.

500-uko pagrindu vėliau sukurtas legendiniu tapęs biplanas Avro 504. Jis buvo pristatytas 1913 m. rugsėjo mėnesį, prieš pat karo pradžią. Tačiau kovinėse misijose jis netiko, tačiau buvo pradėtas naudoti kaip pilotų treniruočių lėktuvas. Šioje sferoje 504-asis buvo naudotas iki 1933 m., per tą laiką jų pagaminta net 8340 vienetų.

Tarpukario laikotarpis 
Kaip ir galima tikėtis, po didžiojo lėktuvų užsakymo bumo didžiojo karo metu, pelnas smarkiai krito vos pasibaigus karui. Dar 1917 m. iš kompanijos į Karališkąjį oro pajėgų korpusą pasitraukė Humphrey Verdon Roe, tad įmonė susidūrė su lėšų stygiumi. 1920 m. rugpjūčio mėnesį 68,5 % kompanijos akcijų buvo parduotos vietiniam automobilių gamintojui Crossley Motors.

1924 m. Avro apleido Alexandra Park aerodromą, kuriame nuo 1918 m. atlikdavo bandomuosius skrydžius. Visa įmonė persikėlė į Češyro grafystėje įsikūrusį, tuomet smarkiai besiplėtusį miestelį Vudfordą (Woodford) bei netoli jo įsikūrusį to paties pavadinimo aerodromą.

1935 m. Crossley Motors pardavė Avro kitiems investuotojams, Amstrong Siddley Holdings Ltd. Avro įkūrėjas A. V. Roe atsistatydino iš kompanijos ir patraukė į naują įmonę Saunders-Roe (SARO). Tuo tarpu Avro tapo padaliniu kitos kompanijos, Hawker Siddley.

Antrojo pasaulinio karo metais 

Dar prieš prasidedant karui, kompanija atsigavo, jos sukurtas keleivinis-krovininis lėktuvas Avro Anson išpopuliarėjo ir buvo pradėtas naudoti žvalgybai, karo metu pakrančių gynybai nuo vokiečių povandeninių laivų, taip pat surasti jūroje žmones.

Karo metu britams prisireikė tolimųjų bombonešių, galinčių pasiekti net Vokietiją. Kompanija nepraleido progos ir ėmė siūlyti įvairius variantus, pirmasis Avro Manchester nebuvo sėkmingas, tačiau vėliau sekę Avro Lancaster bei Avro Lincoln tapo karo simboliais. Per karą buvo pagaminta daugiau kaip 8 tūkst. šių bombonešių, vien Lancaster virš 7000 vienetų. O jų gamykla, talpinusi 17 500 darbuotojų, tapo didžiausiu pastatu tuometėje Europoje.

Pokaris ir Šaltasis karas 

Pirmieji civilinėms reikmėms skirti lėktuvai buvo pagaminti modifikavus sėkmingą Lancaster bombonešio platformą. Jo pagrindu sukurti keleiviniai-kroviniai Avro Lancastrian ir jūrų žvalgybai skirti Avro Shackleton.

Visiškai naujos konstrukcijos Avro York buvo gaminamas tiek krovininio tiek keleivinio tipo, ir tapo labai populiarus. Vis tik garsiausias šio lėktuvo pasirodymas buvo maisto gabenimas oro keliu per Berlyno blokadą.

1952 m. specialiai anglų atominio ginklo programai buvo sukurtas reaktyvinis, delta formos sparnų bombonešis Avro Vulcan. Šis lėktuvas tapo vienu paskutiniu kompanijos gaminių, nes 1963 m. kompanija buvo panaikinta. Net šis bombonešis vėliau buvo tobulintas ir gamintas jau po Hawker Siddley Vulcan pavadinimu.

Avro vardo naudojimas

Avro regioniniai lėktuvai 

Iš aviacijos visiškai nedingo Avro pavadinimas net panaikinus kompaniją. 1977 m. įkurtam konsoliduojančiam britų aviacijos gamintojui British Aerospace atiteko ir Avro firmos pavadinimo teisės. Kompanija 1981 m. pristatė lėktuvą British Aerospace 146/Avro RJ, kuris yra skirtas regioniniams maršrutams.

Avro Canada 

1945 m. Hawker Siddeley Group įsigijo vietinę lėktuvų gamintojų firmą Victory Aircraft, kuri buvo įsikūrusi Misisogos priemiestyje, Ontarijo valstijoje. Iki uždarymo 1962 m. kompanija buvo pervadinta į A.V. Roe Canada Limited ir tuo metu buvo didžiausias ir žinomiausias Kanados lėktuvų gamintojas.

AVRO F.C 

Čadertono mieste veikusios gamyklos parama, buvo įkurtas futbolo klubas AVRO F.C, kuris gyvuoja iki šiol. Šis klubas žaidžia Mančesterio futbolo lygoje.

Pagaminti lėktuvai 

 Roe I Biplane
 Roe I Triplane
 Roe II Triplane
 Roe III Triplane
 Roe IV Triplane
 Roe Type D
 Avro Duigan
 Avro 500
 Avro Burga
 Roe Type F
 Roe Type G
 Avro 501
 Avro 502
 Avro 503
 Avro 504
 Avro 508
 Avro 510
 Avro 511
 Avro 519
 Avro 521
 Avro Pike
 Avro 527
 Avro 528
 Avro 529
 Avro 530
 Avro Spider
 Avro 533 Manchester
 Avro Baby
 Avro 536
 Avro 539
 Avro 547
 Avro 548
 Avro Aldershot
 Avro 552
 Avro Bison
 Avro Ava
 Avro 558
 Avro 560
 Avro Andover
 Avro Avis
 Avro Avenger
 Avro Buffalo
 Avro Avian
 Avro Avocet
 Avro Avian
 Avro Antelope
 Avro 613
 Avro Avian
 Avro Tutor
 Avro 618 Ten
 Avro Prefect
 Avro Mailplane
 Avro Cadet
 Avro 636 (1935)
 Avro 638 (1933 m.)
 Avro Commodore (1935 m.)
 Avro 642 Eighteen
 Avro Cadet
 Avro 652
 Avro Anson (1935 m.)
 Avro 671 Rota (1935 m.)
 Avro Manchester (1939)
 Avro Lancaster (1941 m.)
 Avro 684 (1941 m.)
 Avro York (1942 m.)
 Avro Tudor (1945 m.)
 Avro Lancastrian (1943 m.)
 Avro Lincoln (1944 m.)
 Avro Lincolnian (1949 m.)
 Avro Shackleton (1949 m.)
 Avro Vulcan (1952 m.)
 Avro 701 Athena (1948 m.)
 Avro 707 (1949 m.)
 Avro 706 Ashton (1950 m.)
 Avro 720
 Avro 722 Atlantic (1953 m.)
 Avro 730
 Avro 734
 Avro 748 (1960 m.) – tapo Hawker Siddeley Andover, HS 748 irBAe 748

Nepavykę projektai 
 Avro 720 – planuotas raketų perėmimo lėktuvas
 Avro 730 – planuotas viršgarsinis bombonešis, nepastatytas
 Avro 734
 Avro 771 – planuotas 60 vietų keleivinis reaktyvinis lėktuvas

Rotorcraft 
 Avro 574 – Cierva C.6
 Avro 586 – Cierva C.8
 Avro 576/581 – Cierva C.9
 Avro 612 – Cierva C.17
 Avro 620 – Cierva C.19
 Avro 671 Rota – Cierva C.30
 Avro 665 – cierva C.33
 Avro 668 – Cierva C.38
 Cierva C.12

Avro Canada 
 Avro Canada C102 Jetliner
 Avro Canada CF-100 Canuck
 Avro Canada CF-103
 Avro Canada CF-105 Arrow
 Avro Canada TS-140
 Avro Canada VZ-9 Avrocar

Nepavykę projektai 
 Avro Canada CF-103 (natūralaus dydžio maketas)
 Avro Canada Project Y-1 (natūralaus dydžio maketas)
 Avro Canada Project Y-2 (įvairių mastelių modeliai)
 Avro Canada PV-704 (išbandytas tik variklis)
 Avro Canada TS-140

Raketos 
 Blue Steel missile

Orlaivių gamintojai
Karinės technikos gamintojai